دسوق

450px|thumb|left|مدينة دسوق
تصغير|مدينه دسوق من جواه
**دسوق** () هى مدينه مصريه تبع محافظة كفر الشيخ فى شمال الدلتا على بعد 80 كم من اسكندريه. من الناحيه الاداريه، دسوق واحده من عشر مراكز بتتكون منهم محافظة كفر الشيخ. مبنيه على ضفاف نهر النيل و بتطل على فرع رشيد بمسافة 25 كم ومن معالمها المهمه جامع العارف بالله ابراهيم الدسوقى. بيتبع دسوق قريه ابطو اللى كانت معروفه باسم بوتو و كانت عاصمة مصر السفلى قبل توحيد مصر سنة 3200 قبل الميلاد.

## الموقع الجغرافى

مدينة دسوق بتقع عموما فى اقصى شمال مصر، اما تحديدا حسب التقسيم الادارى لمحافظات مصر، دسوق بتقع فى جنوب غرب محافظة كفر الشيخ، اما حدود المركز هى:

* من الشمال: مركز فوه و مركز سيدى سالم.
* من الشرق: مركز كفر الشيخ ومركز قلين.
* من الغرب: نهر النيل - فرع رشيد، وبعدها جزيرة الرحمانيه التابعه لمركز الرحمانيه - محافظة البحيره، جنوب مركز الرحمانيه موجود مركز شبرا خيت اللى بيطل قدام مركز دسوق على الضفه الغربيه لفرع رشيد.
* من الجنوب: مركز بسيون - محافظة الغربيه.

## المساحة

200px|thumb|left|صوره فضائيه لمدينة دسوق سنة 2009

* مساحة مدينة دسوق 1254 فدان، بتساوى 5.30 كم².
* مساحة مركز دسوق حوالى 70353 فدان، بتساوى 300 كم²، يعنى بتساوى نسبة 7.9% من مساحة المحافظه.

## السكان

حسب اخر تعداد تقديرى بتقوم بيه المحافظه فى 31 ديسمبر 2009:
* عدد سكان مدينة دسوق: 129604 انسان.
* عدد سكان مركز دسوق: 387603 انسان.
* جملة سكان المدينة والمركز: 517207 انسان

## المناخ

من ناحية مناخ المدينه، بتتصنف تبع اقليم مناخ البحر المتوسط، والاقليم بيتميز بانه حر فى فصل الصيف، دافى وممطر فى فصل الشتا.

## التقسيم الإدارى لمركز دسوق

200px|thumb|left|خريطة مركز دسوق
**[[مركز]] دسوق فيه 10 قرى رئيسيه و25 قريه تابعه و206 عزبه**:
* شباس الشهدا.
* **[[محلة دياى]]** : (منية جناج - كفر الخير)
* **[[ابو مندور]]** : (المندوره - النوايجه)
* **[[محلة ابو على]]** : (جماجمون - كفر ابراهيم)
* **[[سنهور المدينه]]** : (كفر ام يوسف - منشية بطاح - كفر العرب).
* **[[شابه]]** : (كفر ابو زياده - الشباسيه).
* **[[كنيسة الصرادوسى]]** : (دمرو سليمان - منشية على اغا - لاصيفر البلد - ابيوقا).
* **[[كفر مجر]]** : (دمنكه - الصافيه).
* **[[العجوزين]]** : (كفر عبد الرحمن - الشون - ابطو).
* **[[شباس الملح]]** : (محلة مالك - الزوامل - كفر السودان - الابراهيميه - منشية زعلوك).

## التعليم

200px|thumb|left|من مدارس دسوق
المدينه فيها منشآت تعليميه فى كل مراحل التعليم المختلفه:

**محو الاميه**

فيه عدد كبير من فصول محو الاميه خصوصا فى الريف، وحسب تعداد 2007 بيبان التالي:
* عدد المستهدف محو اميتهم: 2507 انسان.
* عدد المسجلين بفصول محو الاميه: 5250 انسان.
* نسبة المتقدين بالمستهدف: 80%

**التعليم الاساسى**

* المرحلة الابتدائية: مدارس زى (ابو بكر الصديق، ابو الانبياء، لطفى السيد...و غيرها).
* المرحلة الإعدادية: مدارس زى (الشهيد نجيب سالم، الشهيد الصيحي، النجاح، الدسوقي،...و غيرها).

**المرحلة الثانوية**

* ثانوية عامة (جمال عبد الناصر العسكريه، احمد زويل، دسوق الثانويه، الابراهيميه، المرشدى).
* ثانوى زراعى (مدرسة دسوق الزراعيه المشتركه).
* ثانوى تجارى (دسوق التجاريه بنات، دسوق التجاريه بنين).

**التعليم الازهرى**

* التعليم الازهرى الابتدائي: عدد 2 معهد فى الحضر، و33 معهد فى الريف.
* التعليم الازهرى الاعدادي: عدد 2 معهد فى الحضر، 27 معهد فى الريف.
* التعليم الازهرى الثانوي: عدد 2 معهد فى الحضر، 16 معهد فى الريف

**التعليم الجامعى**

فى دسوق فرع لجامعه الازهر، وبتتمثل فى كلية الدراسات الاسلاميه والعربيه.

المحافظ اللى فات "صلاح سلامه" حط حجر الاساس لبناء فرع جامعه كفر الشيخ  فى دسوق فى نهاية شارع الاستاد.

## الطرق والمواصلات

;الطرق:
فيه شبكة طرق مميزه بتحيط فى مدينة دسوق، وبتربطها بمحافظة كفر الشيخ ومحافظات جنبها (البحيره، الغربيه)، ومن اهم الطرق دي:

* طريق دسوق – كفر الشيخ بطول 36 كم.
* طريق دسوق – قلين.
* طريق دسوق – فوه بطول 6 كم، والطريق ده بيوصل لمدينة مطوبس شمال فوه، وبيحاذى فرع رشيد من جهة الشرق.
* طريق دسوق – دمنهور بطول 16 كم، وبينتهى الطريق بكوبرى متفرع لفرعين على طريق مصر - اسكندريه الزراعي، واحد منهم يودى على اسكندريه، والتانى يودى على القاهره.
* طريق دسوق – بسيون - طنطا (الغربيه)، هو فى الاصل طريق دسوق - طنطا، لكن بسيون بقت مدينه وقريبه من الطريق ده.
* طريق دسوق – سيدى سالم، ويبدأ الطريق من بعد قرية شابه عند كوبرى محرم.
* الطريق الدائري، بويربط شمال مدينة دسوق بجنوبها.
[200px|thumb|left|[كوبرى دسوق العلوى (الضفه التانيه جزيرة الرحمانيه)]]
;الكباري:

*	كوبرى دسوق القديم (على نهر النيل)، وبيسموه برضه كوبرى السكه الحديد، و هو اقدم كوبرى فى دسوق ومن اقدم كبارى مصر لانه اتبنى سنة 1895، وبيوصل دسوق بجزيرة الرحمانيه وبعدها بيوصل لمركز الرحمانيه، وفيه حارتين للعربيات ووسطهم خط سكه حديد.
*	كوبرى دسوق العلوى، وبيوصل دسوق بالرحمانيه.

- فيه كبارى تانيه زي:
250px|thumb|left|تاكسى دسوق
*	كوبرى البدالة العلوي.
*	كوبرى البدالة القديم.
*	كوبرى عتريس.
*	كوبرى السكة الحديد على ترعة البدالة.
*	كوبرى المدير.

250px|thumb|سرفيس دسوق
;النقل والمواصلات:
دسوق فيها وحدة مرور بتخدم دسوق وتوابعها ومدن ومراكز تانيه زى فوه و مطوبس، وبيتم فيها التراخيص وامتبارات المرور...

;النقل الداخلي:
دسوق فيها تاكسيات ليها لون مميز (اصفر وابيض) ملف:عربيات الأجرة فى مدينة دسوق.JPG، وكمان فيها اتوبيسات عامه وسرفيس (3 خطوط سرفيس) بتنقل السكان جوه المدينه.250px|thumb|left|مجمع مواقف دسوق (مدن)

;النقل الخارجى (بره المدينه):
* سكه حديد: دسوق فيها محطة قطر بتوصل لمدن كتير فى شمال مصر.
بقرار من محافظ كفر الشيخ، اتبنا مجمعين للمواقف، مجمع مواقف المدن، ومجمع مواقف الارياف.
* مجمع مواقف المدن: مكانه فى حى جنوب، فيه عربيات اجره بتوصل لمدن المحافظه: زى فوه، مطوبس، كفر الشيخ، قلين، سيدى سالم،... ده غير مدن بره المحافظه زى اسكندريه، القاهره، طنطا، بسيون، الرحمانيه، شبرا خيت، دمنهور، المنصوره،...
* مجمع مواقف الارياف: مكانه فى حى شمال، وفيه عربيات اجره بتوصل لكل قرى مركز دسوق، والقرى المجاوره فى المراكز التانيه.

## الصناعه
دسوق فيها صناعات كتير معطمها يدوي، لكن فيه اللى بيميز دسوق عن غيرها من بلاد مصر بصناعتها، واهم الصناعات الكبيرة فيها ضرب الرز وحلج القطن وطحن القمح.

اما الصناعات الغذائية فهى صناعة اللحوم والسمك والحلويات والعصير.

## التجاره والتموين

مدينه دسوق مدينه تجارية من الدرجه الاولى، ده بسبب انها قريبه من مدن مهمة زى اسكندريه و دمنهور و طنطا و كفر الشيخ و رشيد، ده غير انها بتطل على النيل (عشان الملاحة النهريه وحركة التجارة فيها) وقريبه من ساحل البحر المتوسط و بحيره البرلس، ده غير انها مربوطه بشبكة طرق كتيره متفرعه من المدينه، كل ده خلاها مدينه تجاريه من الطراز الاول، وبتشتهر بتجاره قطع غيار العربيات المستورده عشان فيها مقرات لشركات استيراد من دول مصانع العربيات نفسها، ده غير انها بتشتهر بتجارة الفسيخ، هيا المدينه الاولى فى مصر فى المجال ده، وبرضه فى الحلويات عشان مصانعه ومحلات الحلويات هناك كتيره، وتجاره الحلويات و الفسيخ عموما قايمه على احياء مولد ابراهيم الدسوقى، فده من الاسباب اللى خلى شهرة البلد تشتهر بسرعة فى المجالات دي.

## السياحه
[200px|thumb|left|جامع سيدى [ابراهيم الدسوقى]]
**السياحة الدينية** 

*مقاله رئيسيه: جامع [[ابراهيم الدسوقى]]*

دسوق مشهوره فى المقام الاول بالسياحه الدينيه، لان فيه عده اضرحه لاولياء الله الصالحين، واهمهم هو سيدى ابراهيم الدسوقى، و هو اعظم الاقطاب الاربعه الصوفيه، وضريحه فى جامعه اللى بيعتبر سادس اكبر جامع فى العالم. و هو من المساجد العريقه القديمه فى العالم الاسلامى لان تاريخ انشاءه بيرجع لعصر السلطان الاشرف خليل بن قلاوون، واخر توسعات فيه كانت سنة 1969، وبيزور الجامع اكتر من 2 مليون زائر كل سنه من كل انحاء الجمهوريه والدول العربيه.

دسوق فيها مساجد واضرحه صوفيه تانيه، زى جامع سيدى احمد ربيع، وضريح سيدى جلال الدين الكركى وغيرهم.

[200px|thumb|left|من اثار [بوتو القديمه فى دسوق]]

**السياحه التاريخيه** 

فيه اثار فرعونيه كتير فى دسوق، ده بيرجع لوجود مدينه بوتو (تل الفراعين) شمال شرق دسوق بحوالى 12 كم، و كانت عاصمة مملكة الشمال فى عصر قبل الاسرات (قبل توحيد القطرين)، و كانت فى فترات فى عصور تاليه كانت عاصمة مصر السياسيه، ومن اهم اثارها معبد واجت.
[200px|thumb|left|كورنيش [النيل فى دسوق]]

**السياحه الترفيهيه**

السياحه الترفيهيه عباره عن سياحة اليوم الواحد، يعنى زيارة الجناين والمتنزهات والسياحه النيليه، ده غير كورنيش النيل اللى بيتميز فى دسوق بالهدوء المريح للاعصاب .

فيه جناين وحدايق كتيره فى دسوق زي:

* جنينة الاسره والطفوله: بتطل على النيل ومبنيه على مساحه 4 فدان فى شكل شريط على الساحل، فيها كافتيريات وشاليهات وكباين عشان سياحة اليوم الواحد، وفيها اماكن مخصصه لهواة الصيد، ده غير ان فيها مكتبة سوزان مبارك و عدد 2 مدينة ملاهى واحده منهم للاطفال اقل من 6 سنين، وفيها مرسى للمراكب واليخوت السياحيه، ومقترح مشروع انه ياتبنا نادى تجديف ومدينه ملاهى مائيه.
* جنينة ام القرى: على اول مدخل المدينه من طريق دسوق - كفر الشيخ، على مساحة 2 فدان.
* جناين الميدان الابراهيمي: وبتقع فى وسط المدينه امام جامع سيدى ابراهيم الدسوقى، هيا من نوع الحدائق المفتوحه.
* جنينة 6 اكتوبر: موقعها جنب كوبرى دسوق العلوى على مساحة 3 فدان.
* جنينة الصفا: على مساحة 6 فدان عند مدخل دمنهور واسكندريه.
* جنينة النادى الرياضي: على مساحة 2100 م²، ومشهوره بالنباتات النادره.
* جنينة نادى المعلمين: على مساحة 1000 م² وبتطل على النيل.
* جنينة سوزان مبارك: على مساحة 200م²، هيا من الجناين المفتوحه.
* جنينة مبنى الوحده المحليه: على مساحة 400 م².

## الرياضه

200px|thumb|left|نادى دسوق الرياضى

**استاد دسوق الرياضى**

موجود فى حى شمال بالمدينه، ومساحته 17 فدان، وبيتمارس عليه كل الالعاب الرياضيه لكل الاعمار، و فريق كرة القدم بيلعب فى الدورى العام الدرجه الاولى، وبيحقق نتايج معقوله.

**نادى دسوق الرياضى**

وبيتمارس فيه الالعاب الخفيفه زى كرة السرعه وتنس الطاوله، لكن المميز ان النادى بيدخل فى المسابقات العالميه وبيحقق نتايج كويسه جدا.

**احصائيات الرياضه فى كل مركز دسوق**

* عدد مراكز الشباب فى: 29 مركز شباب.
* عدد الانديه الرياضيه: 1 نادى رياضي.
* عدد اللجان الرياضيه: 3 لجان رياضيه.
* عدد الهيئات اللى بتشتغل فى مجال الشباب والرياضه: 33 هيئه.
* نصيب السكان من الهيئات الرياضيه (الف  انسان /هيئه): 15000 انسان.

*أيمن الشاذلي* بطل مصر الاوليمبى فى التايكوندو فى التسعينيات المركز التالت على العالم فى بطولة اليونان سنة 1992, ساكن هناك.

## صور

## سبب التسميه

## مشاهير

## شوف كمان
* شخصيات مصريه مشهوره

## مصادر

## لينكات برانيه
* 
* المعرفة : دسوق ... 
* الموقع الرسمى لمدينه دسوق 
* محافظه كفر الشيخ
* كفراوى دليل محافظه كفر الشيخ-دسوق 
* كليه الدراسات الاسلاميه والعربيه-دسوق 
* جامعه كفر الشيخ

دسوق
تصنيف:مدن مصريه
تصنيف:مدن محافظه كفر الشيخ
تصنيف:مراكز مصر